钦定古今图书集成/明伦汇编/闺媛典/第162卷 > 陈嘉兆妻路氏〈朱氏附〉
## 钦定古今图书集成/明伦汇编/闺媛典/第162卷 > 陈嘉兆妻路氏〈朱氏附〉

按《溧阳县志》：路氏，陈嘉兆妻。年十七，夫与陈舜庭同
游浙东，不知所终。传闻二三，路氏曰：“夜者梦公趋而
言别，晨有是音，凶可知也。”然舅姑老矣，终鲜子女，不
能死。每寒食伏腊之节，辄西向哭。舜庭妻朱氏哭于
东，哀音惨动行路，里闬为之罢社。如是三载，而二妇
俱没。